ग्रेच्युटी सहित अन्य मांगों को ले प्रदर्शन
डीवीसीठेकेदार मजदूर संघ के तत्वावधान में डीवीसी चंद्रपुरा थर्मल में ग्रेच्युटी सहित अन्य मांगों को लेकर अनिश्चितकालीन प्रदर्शन शुरू हुआ। सीटीपीएस के मुख्य द्वार पर प्रदर्शन कर डीवीसी प्रबंधन के खिलाफ नारेबाजी की। शाखा सचिव अखलाक हुसैन ने डीवीसी प्रबंधन के खिलाफ नारेबाजी करते हुए कहा कि 11 जनवरी 16 को 10 सूत्री मांगों को लेकर मुख्यालय में डीवीसी सचिव के साथ वार्ता हुई थी। इसमें ग्रेच्युटी सहित कई मांगों का समाधान का भरोसा दिया था। लेकिन अभी तक डीवीसी प्रबंधन द्वारा कोई पहल नहीं किया गया। इससे सप्लाई मजदूरों में अाक्रोश व्याप्त है। मौके पर साबीर हुसैन, खेमचंद महतो, मो. आजाद, जसविंदर सिंह, राहुल, केके सिंह दिलीप चौधरी सहित कई सप्लाई ठेका मजदूर मौजूद थे। मजदूर संगठन समिति ने केंद्र सरकार द्वारा निर्धारित नई मजदूरी दर सहित अन्य मांगों को लेकर चंद्रपुरा थर्मल के पुरानी नए यूनिट में कार्य करने वाले सभी ठेका मजदूर अपनी एकता का परिचय देते हुए प्लांट में हाजरी बनाने के बाद दिनभर टूल डाउन कर डीवीसी प्रबंधन संवेदक के खिलाफ विरोध जताया। इसके बाद डीवीसी फुटबाॅल ग्राउंड में बैठक कर आगे आंदोलन करने का रणनिति तैयार की। इस दौरान एमएसएस के केंद्रीय महासचिव बच्चा सिंह ने कहा कि केंद्र सरकार द्वारा निर्धारित न्यूनतम मजदूरी नहीं मिलने के पिछे डीवीसी खूद जिम्मेवार है। हालाकि संवेदक अपना रोना रो रहा है कि कम रेट पर डीवीसी से काम लिए हैं। इस कारण बढ़ी हुई न्यूनतम मजदूरी देना मुश्किल है। कोल मील में बैठाए गए 83 मजदूरों पर उन्होंने कहा कि इससे मजदूर संगठन समिति आहत है। मजदूर एकजुट होकर आंदोलन करें, एमएसएस मजदूरों के साथ है। मौके पर रज्जाक अंसारी, अमरनाथ सिंह, मो सरफराज, दलवीर सिंह, दिलीप, शेखर सिंह सहित कई लोगों ने संबोधित किया।
प्रदर्शन में शामिल ठेकेदार मजदूर संघ के सदस्य।
hin_Deva hin_Deva hin_Deva